Document ID: 32000D0080

KOMMISSIONENS BESLUTNING
af 20. december 1999
om ændring af beslutning 1999/120/EF om midlertidige lister over tredjelandsvirksomheder, hvorfra medlemsstaterne tillader indførsel af dyretarme
(meddelt under nummer K(1999) 4697)
(EØS-relevant tekst)
(2000/80/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstillingen i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 4, og
ud fra følgende betragtninger:
(1) Ved Kommissionens beslutning 1999/120/EF(3) er der opstillet midlertidige lister over tredjelandsvirksomheder, som fremstiller dyretarme;
(2) Bangladesh, Mexico, Nicaragua og Panama har fremsendt lister over virksomheder, der fremstiller dyretarme, og hvorom de ansvarlige myndigheder attesterer, at de opfylder EF-reglerne;
(3) der kan således opstilles midlertidige lister over virksomheder, som fremstiller dyretarme, for Bangladesh, Mexico, Nicaragua og Panama. Beslutning 1999/120/EF bør derfor ændres i overensstemmelse hermed;
(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
1. I titlen på beslutning 1999/120/EF tilføjes ", maver og blærer".
2. I artikel 1, stk. 1 og 2, indsættes ", maver og blærer" efter "dyretarme".
Artikel 2
Bilaget til denne beslutning indsættes i bilaget til beslutning 1999/120/EF.
Artikel 3
Denne beslutning anvendes fra den 15. december 1999.
Artikel 4
Denne beslutning er rettet til medlemsstaterne.
Udfærdiget i Bruxelles, den 20. december 1999.

Labels: 17
5
0
3
6